Μηχανή Σειράς 120 Σιδηροδρόμων Ελλάδος (Hellas Sprinter)

Η **Σειρά 120** των Σιδηροδρόμων Ελλάδος, γνωστή και ως **HellasSpriner**, αποτελεί τη μοναδική σειρά ηλεκτροκίνητων μηχανών έλξης (ηλεκτραμαξών) που λειτουργεί στους ελληνικούς σιδηροδρόμους. Κατασκευάστηκαν στη Γερμανία από τις εταιρείες Siemens και Krauss-Maffei και εντάχθηκαν στον στόλο του ΟΣΕ σταδιακά από το 1999 μέχρι το 2004.

Οι μηχανές χρησιμοποιούνται τόσο σε επιβατικές όσο και σε εμπορευματικές αμαξοστοιχίες, κυρίως στον άξονα **Αθήνα – Θεσσαλονίκη**, και αποτελούν μέχρι σήμερα τις μοναδικές ηλεκτροκίνητες μηχανές έλξης του ελληνικού δικτύου.

## Ιστορικό
Το 1993 ο Οργανισμός Σιδηροδρόμων Ελλάδoς (Ο.Σ.Ε.) προκήρυξε διαγωνισμό (διακήρυξη 2002/1993) για την προμήθεια νέων θερμοηλεκτρικών (Δ/Α) και ηλεκτρικών (Η/Α) ελκτικών μονάδων, με σκοπό τον εκσυγχρονισμό του στόλου και την μείωση του λειτουργικού κόστους.

Η παραγγελία κατέληξε στη Siemens και την Krauss-Maffei, βασισμένη στο γερμανικό σχέδιο Siemens '''EuroSprinter''' ES64P, το οποίο χρησιμοποιείται και σε άλλες ευρωπαϊκές χώρες.

Η πρώτη παρτίδα των έξι μηχανών (120 001 έως 120 006) παραδόθηκε το 1999, ενώ η δεύτερη παρτίδα των 24 μηχανών (120 007 έως 120 030) παραδόθηκε το διάστημα 2003–2004. Μονάδες και των δύο παρτίδων λειτουργούν κανονικά μέχρι σήμερα.

## Χρήση στην Ελλάδα
Οι μηχανές της σειράς 120 είναι οι πρώτες πλήρως ηλεκτρικές μηχανές έλξης του ελληνικού σιδηροδρομικού δικτύου και αποτελούν βασικό στοιχείο του στόλου του ΟΣΕ μέχρι και σήμερα, εξυπηρετώντας τόσο επιβατικές όσο και εμπορευματικές αμαξοστοιχίες. Χρησιμοποιούνται εκτενώς σε δρομολόγια μεγάλων αποστάσεων, ιδίως μεταξύ Αθήνας και Θεσσαλονίκης.

Εκτός από τη Σειρά 120, στο ελληνικό δίκτυο κυκλοφορούν και άλλοι τύποι πλήρως ηλεκτροκίνητων συρμών:

* οι προαστιακοί ηλεκτροκίνητοι συρμοί **Siemens Desiro Electric ([[Σειρά 460 ΟΣΕ|Σειρά 460]])**
* οι υπεραστικοί ηλεκτροκίνητοι συρμοί **Alstom Pendolino ([[Αυτοκινητάμαξα σειράς ETR 470|Σειρά]]** '''470'''**)**

## Εξέλιξη
αριστερά|μικρογραφία|Η Η.565 (Σήμερα 120 005), επικεφαλής εμπορικής αμαξοστοιχίας, περνάει από την Διαλογή Θεσσαλονίκης.Τo 2019, μετά την ολοκλήρωση της **ηλεκτροδότησης** στην γραμμή '''Πειραιά - Θεσσαλονίκης''', οι μονάδες άρχισαν να χρησιμοποιούνται σε όλες τις επιβατικές αμαξοστοιχίες Αθηνών – Θεσσαλονίκης. Μερικές ηλεκτράμαξες βάφτηκαν σκούρο μπλε στα νέα χρώματα της Hellenic Train. 

Τον Δεκέμβριο του 2019, η τότε διαχειρίστρια του τροχαίου υλικού ΓΑΙΑΟΣΕ, υπέγραψε σύμβαση με αντικείμενο την παροχή εργασιών πραγματογνωμοσύνης για την γενική τεχνική κατάσταση των 9 Η/Α [120 001, 120 002, 120 003, 120 005, 120 006, 120 009, 120 013, 120 025 και 120 026] και τις απαιτούμενες προτάσεις και συνιστάμενες εργασίες για την επαναφορά τους στην κανονική λειτουργική κατάσταση που προβλέπεται από τον κατασκευαστή τους.

Ωστόσο, μέχρι και σήμερα (Νοέμβριος 2025), μεγάλο μέρος των μηχανών της σειράς 120 [Η/Α Siemens Hellas Sprinter] παραμένει εκτός λειτουργίας. Τέσσερις (4) μηχανές είναι κατεστραμμένες, ενώ αρκετές βρίσκονται μακροχρόνια ακινητοποιημένες για λόγους ελλιπούς συντήρησης τους και χρησιμοποίησής τους ως πηγή ανταλλακτικών για τις υπόλοιπες λειτουργικές ηλεκτράμαξες.

## Λειτουργία
Στον παρακάτω πίνακα καταγράφονται οι ενεργές και οι ανενεργές ηλεκτράμαξες **Hellas Sprinter**.

## Γκαλερί χρωματισμών

Αρχείο:C6.09 Bw Thessaloniki, 120 001, I 565 (»Hellas-Sprinter«).jpg|Η 120 001 (αριστερά) με τον Α' χρωματισμό ΟΣΕ (εμπρόσθια όψη), Αμαξοστάσιο Μενεμένης, 2005.
Αρχείο:J26 772 Bw Thessaloníki, 120 005.jpg|Η 120 005 με τον Γ' χρωματισμό ΟΣΕ (πίσω όψη), Μενεμένη, 2016.
Αρχείο:OSE Hellasprinter H 566.jpg|Η 120 006 (τότε Η.566) με τον Α' χρωματισμό ΟΣΕ (πίσω όψη), Θεσσαλονίκη, 2002.
Αρχείο:20080513-335-Thessaloniki-120016.jpg|Η 120 016 με τον Β' χρωματισμό ΟΣΕ (εμπρόσθια όψη), Νέος Σιδηροδρομικός Σταθμός Θεσσαλονίκης, 2008.
Αρχείο:Athens Larissa Station 13.jpg|Η 120 017 με τον Β' χρωματισμό ΟΣΕ (πίσω όψη), Σιδηροδρομικός Σταθμός Αθήνας, 2019.
Αρχείο:Η-Α 120 030.jpg|Η 120 030 με τον νέο χρωματισμό της ΤΡΑΙΝΟΣΕ, 2020.
Αρχείο:120-030 IC55.jpg|Η 120 030 με τον χρωματισμό της Hellenic Train στον Σιδηροδρομικό Σταθμό Τιθορέας, 2024.


## Δείτε επίσης

* Τροχαίο υλικό Σιδηροδρόμων Ελλάδος
* Μηχανή Σειράς 220 Σιδηροδρόμων Ελλάδος (DE2000)

## Σημειώσεις
**i.**  kW = kilo Watt  (δηλαδή kilo που σημαίνει χίλια [1000] και W που είναι Watt)

*

## Παραπομπές



120